فرانسادا حکومت، گلن ایل تحصیل، ایستیخدام و ائو‌دن قیسیب، ساوونما، عدالت و ایچ امنیتینه قایناق آییرا‌جاق.
حکومت سؤزچوسو بنجامین گریوو، پرزیدنت سارایی الیزادا کئچیریلن ناظیرلر کابینه'سی‌نین توپلانتی‌سی سونراسی 2019 بودجه لاییحه‌سی‌نین آیرنتی‌لارینی پایلاشیب.
لاییحه‌یه گؤره حکومت، گلن ایل تحصیل، ایستیخدام و ائودن قیسیب، ساوونما، عدالت و ایچ امنیتینه قایناق آییرا‌جاق. بونا گؤره، گلن ایل مالیه، تحصیل و ایش ناظیرلیک‌لرین‌دن 8 مین 396 دولت مامورونون ایشینه سون وئریله‌جک. گریوو، بونون یانیندا 2 مین 153و ایچ ایشلری، مین 300و عدالت و 466سی اوونما اولماقلا توپلام4 مین 232 یئنی مامور کادروسو آچیلاجاغینی بیلدیریب.
2019  بودجه‌سین‌دن ساوونما ناظیرلیگینه آیریلان قایناق آرتیریلیب. لاییحه‌یه گؤره، ناظیرلیگین بودجه‌سی 1.7 میلیارد یورو آرتیریلا‌راق بوتؤولوکده 35.89 میلیارد آورویا چیخاریلدی. عدالت ناظیرلیگی‌نین بودجه‌سی یوزده 4.4 آرتیملا 7.29 میلیارد یورو، ایچ ایشلر ناظیرلیگی بودجه‌سی ایسه یوزده 1.65 آرتیم ایله 13.54 میلیارد یورو اولا‌راق بلیرلنیب.
2019  بودجه‌سینده ان چوخ کسینتی‌نین ائدیلدیگی ناظیرلیک چالیشما ناظیرلیگی اولا‌راق دقتی چکدی. بونا گؤره 2018 بودجه‌سینده 15.2 میلیارد یورو پای آیریلان چالیشما ناظیرلیگینه گلن ایل یوزده 19.38 کسینتی ایله 12.23 میلیارد یورو قایناق آیریلا‌جاق.
لاییحه‌ده کند و اکینچیلیک ناظیرلیگی بودجه‌سینده یوزده 10 کسینتی نظرده توتولارکن، خاریجی ایشلر ناظیرلی بودجه‌سی ایسه 4.9لوک کسینتی ایله 2.72 میلیارد یورویا گئری چکه‌جک. ناضیرلیگین ترکیبینده "خاریجده فرانسیزجا تحصیلی آژانسی" خاریج، گله‌جک ایللرده یوزده 10 کیچیلمه‌یه گئدیله‌جک.
لاییحه‌یه اساساً 2019 بودجه کسری‌نین 16.4 میلیارد یورو آرتا‌راق 98.7 میلیارد آورویا قالخاجاغی احتیمال ائدیلیر.
